2023 9 29
LT
Europos Sąjungos oficialusis leidinys
C 349/135
1.6.
EESRK dar kartą patvirtina, kad remia Alternatyviųjų degalų infrastruktūros reglamentą (ADIR).
Valdžios institucijos turi užtikrinti, kad prireikus būtų galima naudotis alternatyviaisiais degalais ir įkrovimo stotelėmis (3).
Norint pasiekti tarpinį 2030 m. tikslą, reikėtų daugiau kaip 50 000 viešai prieinamų įkrovimo įrenginių, iš jų 35 000 turėtų būti labai našūs megavatais matuojamo galingumo įkrovimo įrenginiai.
Taip pat reikėtų apie 700 vandenilio degalinių.
1.7.
Atsižvelgdamas į Komisijos poveikio vertinimo trūkumus, EESRK ragina atidžiai ir nuolat stebėti pokyčius parengiant pažangos ataskaitą, taip pat atlikti išsamų tiekimo grandinės vertinimą, siekiant išvengti trukdžių ir geriau atspindėti transporto priklausomybės nuo iškastinio kuro mažinimo poveikį regionų lygmeniu.
1.8.
Atsižvelgdamas į savo ankstesnes nuomones (4) EESRK pažymi, kad, nepaisant visos elektrinių ir vandenilinių varymo sistemų naudos, siūlomas reglamentas, grindžiamas „išmetimo vamzdžio“ principu, turi būti papildytas kitomis politikos priemonėmis, kuriomis būtų skatinama naudoti atsinaujinančiųjų išteklių energiją ir neiškastinį kurą vidaus degimo varikliu varomų transporto priemonių parko daliai.
Įgyvendinant 55 % tikslo priemonių rinkinį reikia užtikrinti gyvavimo ciklo principą ir vengti, kad dėl kelių transporto priemonių elektrifikavimo išmetamieji teršalai būtų perkeliami į pradinę vertės grandinės grandį.
1.9.
EESRK pabrėžia, kad reikia sukurti politikos sistemą, kuria dekarbonizacija būtų skatinama taip, kad nepakenktų darbuotojams.
Tai apima tinkamo finansavimo teikimą regionams, patiriantiems sunkumų dėl priklausomybės nuo iškastinio kuro mažinimo darbotvarkės, poreikį numatyti pokyčius visais lygmenimis (vietos, įmonių, regionų ir sektorių) įgyvendinant kartu su socialiniais partneriais parengtus planus ir didžiules valdžios institucijų ir įmonių pastangas perkvalifikuoti darbuotojus ir kelti jų kvalifikaciją.
1.10.
EESRK ragina nustatyti išmetamo CO2 kiekio mažinimo trajektorijas, atitinkančias pramonės sektoriaus gebėjimą persitvarkyti ir sąnaudų bei veiklos efektyvumo požiūriu tinkančias vežėjams.
Siūlomi tikslai turi atitikti laiką, kurio reikia esamoms gamybos įmonėms pertvarkyti ir naujoms pastatyti, įkrovimo infrastruktūrai įdiegti, svarbiausioms sudedamosioms dalims ir žaliavoms tiekti, pagrindinėms rinkoms sukurti ir darbo jėgai parengti.
1.11.
EESRK pabrėžia, kad (transporto priemonių parko) dekarbonizavimas turi vykti tokiu tempu, kuris atitiktų ES žaliojo kurso pramonės plano įgyvendinimą ir bendriems Europos interesams svarbius projektus (BEISP), taip pat padėtų plėtoti svarbiausias sektoriaus tiekimo grandines Europoje, pavyzdžiui, vandenilio iš atsinaujinančiųjų energijos išteklių, baterijų ir mikroelektronikos.
1.12.
EESRK taip pat pabrėžia, kad reikia stiprinti gebėjimus ir remti vežėjus ir veiklos vykdytojus, ypač MVĮ, kad jie laikytųsi reglamente nustatytų ataskaitų teikimo įpareigojimų.
2.
Bendrosios aplinkybės 2.1.
2014 m. spalio mėn. ES valstybių ir Vyriausybių vadovai (5) nustatė privalomą tikslą – šiltnamio efektą sukeliančių dujų kiekį visoje ES ekonomikoje iki 2030 m. sumažinti bent 40 %, palyginti su 1990 m. lygiu.
Šis tikslas buvo pagrįstas pasaulinėmis prognozėmis, atitinkančiomis Paryžiaus susitarimo dėl klimato kaitos (COP 21) (6) vidutinės trukmės laikotarpį.
(3)
(4)
(5) (6)
Europos ekonomikos ir socialinių reikalų komiteto nuomonė dėl Pasiūlymo dėl Europos Parlamento ir Tarybos reglamento dėl alternatyviųjų degalų infrastruktūros diegimo, kuriuo panaikinama Europos Parlamento ir Tarybos direktyva 2014/94/ES (COM (2021) 559 final – 2021/0223 (COD)) ir dėl Komisijos komunikato Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Strateginis įrengimo planas, kuriame pateikiamas papildomų veiksmų alternatyviųjų degalų infrastruktūros diegimui paspartinti kompleksas“ (COM(2021) 560 final) (OL C 152, 2022 4 6, p. 138).
Europos ekonomikos ir socialinių reikalų komiteto nuomonė dėl Pasiūlymo dėl Europos Parlamento ir Tarybos reglamento, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį ir iš dalies keičiamas Reglamentas (EB) Nr. 715/2007 [COM(2017) 676 final – 2017/0293 (COD)] (OL C 227, 2018 6 28, p. 52), ir Europos ekonomikos ir socialinių reikalų komiteto nuomonė dėl Pasiūlymo dėl Europos Parlamento ir Tarybos reglamento, kuriuo dėl naujų lengvųjų automobilių ir naujų lengvųjų komercinių transporto priemonių išmetamo CO2 normų sugriežtinimo atsižvelgiant į platesnius Sąjungos klimato srities užmojus iš dalies keičiamas Reglamentas (ES) 2019/631 (COM(2021) 556 final – 2021/0197(COD)) (OL C 194, 2022 5 12, p. 81).
2014 m. spalio 24 d. Europos Vadovų Tarybos išvados.
https://unfccc.int/process-and-meetings/the-paris-agreement